Trupe israeliene vor rămâne pe vârful Muntelui Hermon. Israelul a preluat controlul zonei tampon cu Siria după căderea lui Assad
Ministrul israelian al Apărării a instruit trupele să se pregătească să rămână pentru iarnă pe vârful Muntelui Hermon, care se află la granița dintre Siria, Liban și o zonă tampon demilitarizată a ONU din Înălțimile Golan. Anunțul vine după ce Israelul a preluat controlul zonei pe 8 decembrie după căderea președintelui sirian Bashar al-Assad.